Bugun, 2 noyabr kuni Turkmaniston prezidenti Gurbanguli Berdimuhamedovning Tojikistonga rasmiy tashrifi boshlanadi, deb xabar bermoqda davlat rahbari matbuot xizmati. Navbatdagi turkman-tojik uchrashuvi ilgari erishilgan hukumatlararo bitimlarni mustahkamlash va o‘zaro manfaatli hamkorlikning yangi ustuvor yo‘nalishlarini belgilashga mo‘ljallangan. Kutilishicha, Gurbanguli Berdimuhamedov va Imomali Rahmon o‘rtasida muzokaralar yakunlari bo‘yicha ko‘p qirrali davlatlararo hamkorlikni yanada rivojlantirishga qaratilgan muhim ikki tomonlama hujjatlar imzolanadi.